Η  **Άνεγκρετ Κραμπ-Κάρενμπαουερ** (Annegret Kramp-Karrenbauer, γεννήθηκε στις 9 Aυγούστου του 1962 στο Φέλκλινγκεν) είναι Γερμανίδα πολιτικός και πρώην πρόεδρος της CDU από τον Δεκέμβριο του 2018 μέχρι τις 22 Ιανουάριο του 2021, ενώ είχε διατελέσει και γενική γραμματέας του κόμματος. Από τις 10 Αυγούστου 2011 ως τις 28 Φεβρουαρίου 2018 υπηρέτησε ως η 7η πρωθυπουργός του Σάαρλαντ. Έγινε η πρώτη γυναίκα επικεφαλής της κυβέρνησης στο Σάαρλαντ και η τέταρτη γυναίκα που ανέλαβε επικεφαλής της κυβέρνησης σε ένα γερμανικό κρατίδιο. Το 1998 ήταν μέλος της ομοσπονδιακής Βουλής. Τον Ιούλιο του 2019 έγινε υπουργός Άμυνας της Ομοσπονδιακής Γερμανίας.

Πρώτα χρόνια
------------

Κατάγεται από αυστηρή οικογένεια Καθολικών. Σπούδασε πολιτικές επιστήμες και νομικά στο Πανεπιστήμιο του Τριρ και στο Πανεπιστήμιο του Σααρμπρίκεν.

Πολιτική καριέρα
----------------

Μεταξύ του 2000 και του 2004 υπηρέτησε ως υπουργός Εσωτερικών στην κυβέρνηση του πρωθυπουργού Πέτερ Μίλερ και έγινε η πρώτη γυναίκα σε αυτό το αξίωμα στη Γερμανία.

Στις διαπραγματεύσεις για τον σχηματισμό κυβέρνησης συνασπισμού μετά τις ομοσπονδιακές εκλογές του 2009, ήταν μέλος αντιπροσωπείας της ομάδας εργασίας CDU/CSU για την εκπαίδευση και την πολιτική έρευνα.

### Πρωθυπουργός του Σάαρλαντ, 2011-2018

Τον Ιανουάριο του 2011 η Κραμπ-Καρενμπάουερ διορίστηκε διάδοχος του Μίλερ στην πρωθυπουργία. Ο απερχόμενος πρωθυπουργός έγινε δικαστής στο Ομοσπονδιακό Συνταγματικό Δικαστήριο της Γερμανίας.

Τον Ιανουάριο του 2012 τερμάτισε την συμμαχία με το φιλελεύθερο Ελεύθερο Δημοκρατικό Κόμμα (FDP) και κατηγόρησε το κόμμα για την *αυτοδιάλυσή του*. Η ίδια δήλωσε ότι ο τρικομματικός συνασπισμός – (που περιελάμβανε τα κόμματα των Πρασίνων, το FDP και το δικό της CDU) – είχε χάσει την απαραίτητη *εμπιστοσύνη, σταθερότητα και ικανότητα να ενεργεί* με τους φιλελεύθερους. Επί ηγεσίας της Κραμπ-Καρεμπάουερ, η CDU κέρδισε τις εκλογές που διεξήχθησαν το 2012.

Σε εθνικό επίπεδο, η Κραμπ - Κάρενμπάουερ υπηρέτησε ως επίτροπος της Ομοσπονδιακής Δημοκρατίας της Γερμανίας για Πολιτιστικά θέματα στο πλαίσιο της Συνθήκης για τη Γαλλογερμανική Συνεργασία μεταξύ 2011 και 2014.

Έπειτα από τις εκλογές του 2017, οι Χριστιανοδημοκράτες κατήγαγαν νίκη και η Καρενμπάουερ παρέμεινε στην πρωθυπουργία.

### Γενική Γραμματέας της CDU, 2018

Τον Φεβρουάριο του 2018 η Κραμπ-Κάρενμπαουερ προτάθηκε από την Άνγκελα Μέρκελ για το αξίωμα της γενικής γραμματέα της CDU. Στις 26 Φεβρουαρίου 2018 εξελέγη επίσημα γενική γραμματέας από το συνέδριο του CDU με ποσοστό 98,87%.

### Πρόεδρος της CDU, 2018–2021

Στις εσωκομματικές εκλογές της CDU που διεξήχθησαν τον Δεκέμβριο του 2018, εξελέγη πρόεδρος του κόμματος, διαδεχόμενη την Άνγκελα Μέρκελ. Τον Φεβρουάριο του 2020 ανακοίνωσε την επικείμενη παραίτησή της από την ηγεσία του CDU.

Προσωπική ζωή
-------------

Είναι παντρεμένη με έναν μηχανικό ορυχείων, τον Χέλμουτ Κάρενμπάουερ, και έχει τρία παιδιά.

Παραπομπές
----------

1. ↑  www.bbc.com/news/world-europe-46474381. Ανακτήθηκε στις 9  Δεκεμβρίου 2018.
2. ↑  Kristina Dunz, Eva Quadbeck: «Ich kann, ich will und ich werde. Annegret Kramp-Karrenbauer, die CDU und die Macht» (Γερμανικά) Propyläen Verlag. Βερολίνο. 2018. ISBN-13 978-3-549-07651-4.
3. ↑  www.akv.de/alle-ritter/. Ανακτήθηκε στις 6  Απριλίου 2019.
4. ↑  de.ambafrance.org/La-minstre-presidente-sarroise-decoree-de-la-legion-d-honneur.
5. ↑  lpksaar.de/goldene-ente. Ανακτήθηκε στις 28  Μαΐου 2020.
6. ↑  Βιογραφία της πολιτικού
7. ↑  «Επίσημος δικτυακός τόπος του Πρωθυπουργού του Σάαρλαντ». Αρχειοθετήθηκε από το πρωτότυπο στις 26 Φεβρουαρίου 2008. Ανακτήθηκε στις 19 Ιουλίου 2017.
8. ↑  Siobhán Dowling (25 Ιανουαρίου 2011), Letter from Berlin: Germany's New Generation of Female Political Leaders *Der Spiegel*.
9. ↑  Anthony Czuczka and Brian Parkin (16 Απριλίου 2012), Merkel Seen Turning to Euro Bond-Backing SPD to Win in 2013 *Bloomberg News*.
10. ↑  Anthony Czuczka and Brian Parkin (26 Μαρτίου 2012), Merkel’s Party Wins Saarland State in Show of Crisis Backing Bloomberg News.
11. ↑  Το CDU της Α. Μέρκελ κερδίζει στο Σάαρλαντ (video)[*νεκρός σύνδεσμος*], ert.gr, 26 Μαρτίου 2017.
12. ↑  Guy Chazan (21 Φεβρουαρίου 2018), ‘Mini-Merkel’ moves up to Germany’s political big league Αρχειοθετήθηκε 2019-02-09 στο Wayback Machine. *Financial Times*.
13. ↑
14. ↑  «Liveblog zum CDU-Parteitag: Annegret Kramp-Karrenbauer ist neue Vorsitzende der CDU» (στα γερμανικά). *FAZ.NET*. ISSN 0174-4909.. Ανακτήθηκε στις 2018-12-27.
15. ↑

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 305118840
* LCCN: n2019026133
* ISNI: 0000 0004 1719 215X
* GND: 1037983726

 |

 |